
SKLEPI

222. seje sveta Nacionalne agencije Republike Slovenije za kakovost v visokem šolstvu, ki je potekala v četrtek, 20. novembra 2025, s pričetkom ob 13. uri v prostorih agencije in prek videokonferenčne povezave.

Ad 4	 Zagotavljanje kakovosti
Ad 4.1 Obravnava in odločanje o vlogah za podaljšanje akreditacije  
            visokošolskih zavodov

4.1.3		Visoka šola za trajnostni razvoj, samostojni visokošolski zavod
8. SKLEP: 
1. Svet Nacionalne agencije Republike Slovenije za kakovost v visokem šolstvu podaljša akreditacijo Visoki šoli za trajnostni razvoj za obdobje petih let. 
2. Visokošolski zavod mora v roku dveh let od dokončnosti odločbe svetu agencije poročati o napredku in upoštevanju priporočil, ki so bila izražena v odločbi oziroma končnem poročilu skupine strokovnjakov, tako da: 
– okrepi raziskovalno in mednarodno dejavnost ter spodbuja strokovne in raziskovalne objave,
– nadaljuje z razvojem podpornega okolja za študente, zlasti na področju kariernega svetovanja in vključevanja diplomantov v skupne mreže. 
Poročilo o napredku se lahko sklicuje na dele samoevalvacijskega ali drugegaporočila, iz katerih je razviden napredek oziroma upoštevanje priporočil.
3. Stroški postopka so breme agencije.

Ad 4.2           Obravnava in odločanje o vlogah za akreditacijo študijskih 
                      programov

4.2.2	 Logopedija in surdopedagogika 2. st. (UP PEF)
11. SKLEP: 
1. Svet Nacionalne agencije Republike Slovenije za kakovost v visokem šolstvu podeli akreditacijo enovitemu magistrskemu študijskemu programu Logopedija in surdopedagogika Pedagoške fakultete Univerze na Primorskem za nedoločen čas. 
2. Visokošolski zavod mora v roku dveh let od dokončnosti odločbe svetu agencije poročati o napredku in upoštevanju priporočil, ki so bila izražena v odločbi oziroma končnem poročilu skupine strokovnjakov, in sicer:
 - Zavod naj okrepi raziskovalno in strokovno dejavnost na področju logopedije in surdopedagogike ter spodbudi načrtovanje in izvajanje projektov, ki bodo okrepili znanstvene oziroma strokovne temelje študijskega programa. 
- Zavod naj preveri ustreznost zaporedja predmetov glede na njihovo zahtevnost in predhodna znanja študentov ter po potrebi prilagodi razporeditev po letnikih. 
- Zavod naj pregleda načine ocenjevanja pri učnih enotah glede števila, obsega in časovne razporeditve seminarskih nalog ter ugotovitve vključi v samoevalvacijo študijskega programa. 
Poročilo o napredku se lahko sklicuje na dele samoevalvacijskega ali drugega poročila, iz katerih je razviden napredek oziroma upoštevanje priporočil. 
3. Stroški postopka so breme agencije. 

4.2.3	 Inovacije v lesarstvu za trajnostni razvoj 1 st. VS (UP FAMNIT)

12. SKLEP: 
1. Svet Nacionalne agencije Republike Slovenije za kakovost v visokem šolstvu podeli akreditacijo visokošolskemu strokovnemu študijskemu programu Inovacije v lesarstvu za trajnostni razvoj Fakultete za matematiko, naravoslovje in informacijske tehnologije Univerze na Primorskem, za nedoločen čas.
2. Visokošolski zavod mora v roku dveh let od dokončnosti odločbe svetu agencije poročati o napredku in upoštevanju priporočil, ki so bila izražena v odločbi oziroma končnem poročilu skupine strokovnjakov, in sicer o: 
- Končanju del za prilagoditev dostopnosti v vseh prostorih za osebe z gibalnimi ovirami. 
Poročilo o napredku se lahko sklicuje na dele samoevalvacijskega ali drugega poročila, iz katerih je razviden napredek oziroma upoštevanje priporočil. 
3. Stroški postopka so breme agencije

4.2.4	 Informatika in menedžment 1 st. VS (DOBA)


13. SKLEP: 
1. Svet Nacionalne agencije Republike Slovenije za kakovost v visokem šolstvu podeli akreditacijo visokošolskemu strokovnemu študijskemu programu Informatika in menedžment DOBA Fakultete za uporabne poslovne in družbene študije Maribor, za nedoločen čas. 
2. Visokošolski zavod mora v roku dveh let od dokončnosti odločbe svetu agencije poročati o napredku in upoštevanju priporočil, ki so bila izražena v odločbi oziroma končnem poročilu skupine strokovnjakov, tako da: 
- Posodobi seznam literature z relevantnimi učbeniki, ki pokrivajo informacijske in tehnične osnove strojnega učenja in ki niso starejši od petih let. 
- Pri predmetu Umetna inteligenca v poslovnem okolju v učni načrt vključi literaturo kakovostnih in mednarodno uveljavljenih del s temeljnega področja umetne inteligence. 
- Pri predmetu Sistemi za podporo upravljanja v učni načrt vključi učbenike in vire, ki predstavljajo temeljne koncepte sistemov za podporo upravljanja in so primerni za začetno raven študija. 
- Na spletni strani zavoda predstavi različne možnosti prilagoditve študija različnim posebnim potrebam študentov, ki bodo omogočile lažje vključevanje in načrtovanje študija. 
- Na področju informatike poveča število redno zaposlenih visokošolskih učiteljev in relevantnih projektov ter omogoči možnost stalnega notranjega strokovnega razvoja programa na obeh področjih. 
Poročilo o napredku se lahko sklicuje na dele samoevalvacijskega ali drugega poročila, iz katerih je razviden napredek oziroma upoštevanje priporočil. 
3. Stroški v znesku 1.559,10 evra so breme agencije.

4.2.5	 Biofarmacevtsko inženirstvo VS 1.st FFA UL
14. SKLEP: 
1. Svet Nacionalne agencije Republike Slovenije za kakovost v visokem šolstvu podeli akreditacijo interdisciplinarnemu visokošolskemu strokovnemu študijskemu programu Biofarmacevtsko inženirstvo Fakultete za farmacijo Univerze v Ljubljani, Fakultete za računalništvo in informatiko Univerze v Ljubljani, Fakultete za kemijo in kemijsko tehnologijo Univerze v Ljubljani ter Biotehniške fakultete Univerze v Ljubljani, za nedoločen čas. 
2. Visokošolski zavod mora v roku dveh let od dokončnosti odločbe svetu agencije poročati o napredku in upoštevanju priporočila v končnem poročilu skupine strokovnjakov, tako da: 
- razmisli o primerjavi učnih načrtov s sorodnimi biofarmacevtskimi študijskimi programi v drugih državah EU. 
Poročilo o napredku se lahko sklicuje na dele samoevalvacijskega ali drugega poročila, iz katerih je razviden napredek oziroma upoštevanje navedenih priporočila. 
3. Stroški v znesku 1.941,32 evra so breme agencije.

4.3	 Obravnava in odločanje o vlogah za vzorčno evalvacijo študijskih 
            programov

4.3.1 in 4.3.2 Promocija zdravja 2. st. in Zdravstvena nega 1. st. VS (FZAB)

15. SKLEP:
1. Svet agencije se z ugotovitvami skupine strokovnjakov v končnem poročilu, ki je bilo pripravljeno v združenem postopku vzorčne evalvacije visokošolskega strokovnega študijskega programa Zdravstvena nega in magistrskega študijskega programa Promocija zdravja Fakultete za zdravstvo Angele Boškin, v celoti strinja. Te so razvidne na vseh področjih presoje Meril za akreditacijo in zunanjo evalvacijo visokošolskih zavodov in študijskih programov (Uradni list RS, št. 42/17, 14/19, 3/20, 78/20 in 82/20 – popr., 44/21 in 23/23; v nadaljevanju: Merila za akreditacijo), tako na področjih notranjega zagotavljanja in izboljševanja kakovosti študijskega programa ter spreminjanja in posodabljanja študijskega programa kot tudi na področju izvajanja študijskega programa. 2. Svet agencije visokošolskemu zavodu priporoča, da priporočila strokovnjakov upošteva pri samoevalvaciji študijskega programa, kar naj bo razvidno tudi iz samoevalvacijskih poročil, ter o tem v roku dveh let od prejema tega dopisa poroča o napredku v skladu z 49.a členom Meril za akreditacijo. 
3. Ker je svet agencije v postopku evalvacije vzorca študijskih programov ugotovil tudi večje pomanjkljivosti oziroma neskladnosti, visokošolskemu zavodu priporoča, da le-te odpravi na način da:
 a) bodo na magistrskem študijskem programu Promocije zdravja seminarje in predavanja izvajali izključno ustrezno habilitirani visokošolski učitelji (glede na stopnjo študija); 
b) v magistrski študijski program Promocije zdravja vključi le take strokovnjake iz prakse, ki so tudi dejansko zaposleni v praksi in ne na drugih visokošolskih zavodih; 
c) zagotovi povečanje števila znanstvenih objav visokošolskih učiteljev, predvsem tistih, ki sodelujejo pri magistrskem študijskem programu Promocija zdravja; 
d) zagotovi, da bodo visokošolski učitelji pri svoje znanstvenoraziskovalne in strokovne prispevke objavljali pod afiliacijo Fakultete za zdravstvo Angele Boškin. 
4. O izvedenih ukrepih za odpravo ugotovljenih večjih pomanjkljivosti oziroma neskladnosti pod točko a), b), c) in d) mora visokošolski zavod v poročilu o napredku pisno obvestiti agencijo v roku dveh let od prejema tega dopisa ter v roku treh mesecev od prejema tega dopisa pripraviti akcijski načrt za njihovo odpravo (in ga poslati agenciji). 
5. V kolikor visokošolski zavod v poročilu o napredku agencije v določenem roku pisno ne bo obvestil o izvedenih ukrepih za odpravo ugotovljenih večjih pomanjkljivosti oziroma neskladnosti ali bo svet agencije presodil, da izvedeni ukrepi za odpravo ugotovljenih večjih pomanjkljivosti oziroma neskladnosti iz poročila o napredku niso zadostni, primerni oziroma ustrezni bo svet agencije skladno z a51.t členom Zakona o visokem šolstvu (Uradni list RS, št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ, 65/17, 175/20 – ZIUOPDVE, 57/21 – odl. US, 54/22 – ZUPŠ-1, 100/22 – ZSZUN in 102/23) odločil o izvedbi izredne evalvacije študijskega programa. 6. Prav tako bo svet agencije lahko o izvedbi izredne evalvacije študijskega programa odločil tudi, če bo po pregledu akcijskega načrta iz prejšnjega odstavka presodil, da ta ni primeren oziroma zastavljen tako, da bo mogoče ugotovljene večje pomanjkljivosti oziroma neskladnosti odpraviti v roku, ki ga je določil svet agencije.
 
4.3.3 in 4.3.4 Medicina 2. st. EMAG (UL MF)  in  Dentalna medicina 2. st. EMAG (UL MF)
16. SKLEP:
1. Svet agencije se z ugotovitvami skupine strokovnjakov v končnem poročilu, ki je bilo pripravljeno postopku evalvacije vzorca enovitih magistrskih študijskih programov Medicina in Dentalna medicina Medicinske fakultete Univerze v Ljubljani, v celoti strinja. Te so razvidne na vseh področjih presoje Meril za akreditacijo in zunanjo evalvacijo visokošolskih zavodov in študijskih programov (Uradni list RS, št. 42/17, 14/19, 3/20, 78/20,82/20 – popr., 44/21 in 23/23; v nadaljevanju: Merila za akreditacijo), tako na področjih notranjega zagotavljanja in izboljševanja kakovosti študijskega programa ter spreminjanja in posodabljanja študijskega programa kot tudi na področju izvajanja študijskega programa. 
2. Visokošolski zavod mora v roku dveh let od prejema tega dopisa svetu agencije poročati o napredku in upoštevanju priporočil v končnem poročilu skupine strokovnjakov, tako da: 
- poglobi kvalitativno evalvacijo študijskih programov
- razvije sistematizirano ocenjevanje kompetenc študentov in diplomantov ter doseganje kompetenc celostno spremlja - poveča število mednarodnih študentov na študijskem programu Dentalne medicine in število študentov, ki gredo v tujino. 
- poveča število učiteljev in strokovnega osebja, ki se izobražuje v tujini, 
- poveča število študentov, ki so vključeni v raziskovalne projekte, 
- nadalje razvija simulacijsko učenje pred začetkom kliničnih vaj, 
- v dentalno medicino usmeri predmete študijskega programa Dentalna medicina že v nižjih letnikih, 
- posodobi podatke o priporočeni literaturi in referencah učiteljev, 
- spodbuja aktivno vključevanje študentov k podajanju predlogov in mnenj za oblikovanje ukrepov, ki bodo pomenili izboljšavo izvedbe in vsebin študijskega programa, 
- omogoči raziskovalcem na začetku raziskovalne poti več časa za raziskovalno delo. 
3. Svet agencije visokošolskemu zavodu priporoča, da priporočila strokovnjakov upošteva pri samoevalvaciji študijskega programa kar naj bo razvidno tudi iz samoevalvacijskih poročil, ter o tem v roku dveh let od prejema tega dopisa poroča o napredku v skladu z 49.a členom Meril za akreditacijo.


4.3.5  in 4.3.6  Zdravstvena nega 1. st. VS in Paliativna oskrba 2. st. (FZVCE)

17. SKLEP: 
1. Svet agencije se v celoti strinja z ugotovitvami skupine strokovnjakov v končnem evalvacijskem poročilu, ki je bilo pripravljeno v združenem postopku vzorčne evalvacije visokošolskega strokovnega študijskega programa Zdravstvena nega in magistrskega študijskega programa Paliativna oskrba, Fakultete za zdravstvene vede v Celju. Te so razvidne na vseh področjih presoje Meril za akreditacijo in zunanjo evalvacijo visokošolskih zavodov in študijskih programov (Uradni list RS, št. 42/17, 14/19, 3/20, 78/20 in 82/20 – popr., 44/21 in 23/23; v nadaljevanju: Merila za akreditacijo), tako na področjih notranjega zagotavljanja in izboljševanja kakovosti študijskega programa ter spreminjanja in posodabljanja študijskega programa kot tudi na področju izvajanja študijskega programa. 
2. Svet agencije visokošolskemu zavodu priporoča, da upošteva priporočila strokovnjakov, in sicer: 
- okrepi kvalitativne pristope pri samoevalvaciji študijskih programov (npr. z intervjuji, fokusnimi skupinami in vključevanjem delodajalcev), 
- izboljša povratno zanko med ugotovitvami in izvedenimi ukrepi, 
- poveča število kontaktnih ur in zagotovi ustrezno ocenjevanje kompetenc na magistrskemu študijskemu programu Paliativna oskrba, 
- razširi prostorske zmogljivosti za simulacijsko izobraževanje in praktično usposabljanje, - okrepi raziskovalno delo in projektne aktivnosti na področju paliativne oskrbe, 
- izboljša obveščanje deležnikov z oblikovanjem krajših in dostopnejših povzetkov samoevalvacijskih poročil,
 - okrepi karierno svetovanje ter povezovanje z delodajalci za boljšo zaposljivost diplomantov. 
3. Svet agencije visokošolskemu zavodu priporoča, da priporočila strokovnjakov upošteva pri samoevalvaciji študijskega programa, kar naj bo razvidno iz samoevalvacijskih poročil, ter o tem v roku dveh let od prejema tega dopisa poroča v poročilu o napredku v skladu z 49.a členom Meril za akreditacijo.

4.4	   Obravnava in odločanje o vlogah za izredno evalvacijo študijskih 
             programov

4.4.1	   Energetika 3. st. (UM FE)

18. SKLEP: 
1. Svet Nacionalne agencije Republike Slovenije za kakovost v visokem šolstvu ugotavlja delno ustreznost izvajanja doktorskega študijskega programa Energetika Fakultete za energetiko Univerze v Mariboru.
2. Visokošolski zavod mora v roku enega leta od dokončnosti odločbe odpraviti naslednje pomanjkljivosti oziroma neskladnosti: 
- pripraviti samoevalvacijsko poročilo za doktorski študijski program, ki analizira in evalvira vse navedene točke določbe prvega standarda za zunanjo evalvacijo študijskih programov - samoevalvacija študijskega programa naj obsega dovolj smiselno in jasno opisane razloge in učinke dejavnosti, ki bodo omogočale uravnotežen razvoj izobraževalne, strokovne in znanstveno raziskovalne dejavnosti, na kateri temelji razvoj študijskega programa. 
3. Visokošolski zavod mora v 2 mesecih od dokončnosti odločbe izdelati načrt za odpravo ugotovljenih večjih pomanjkljivosti oziroma neskladnosti. Načrt mora vsebovati ukrepe in z njimi povezane naloge za odpravo neskladnosti oziroma večjih pomanjkljivosti, nosilce za izvedbo ukrepov in nalog ter natančne roke za njihovo izvedbo, pri čemer mora visokošolski zavod upoštevati rok, določen v 2. točki tega izreka. 
4. Visokošolski zavod mora agencijo v obdobju do ponovne evalvacije sproti obveščati o opravljenih nalogah iz načrta. 5. Po preteku roka za odpravo večjih pomanjkljivosti oziroma neskladnosti bo svet agencije ponovno opravil zunanjo evalvacijo. 6. Stroški v tem postopku so breme agencije.

4.4.2	   Inženiring in vozila 3. st. FINI 

19. SKLEP: 
1. Svet agencije ugotovi ustreznost izvajanja doktorskega študijskega programa Inženiring in avtomobilska industrija Fakultete za industrijski inženiring Novo mesto. 
2. Visokošolski zavod mora v roku dveh let od dokončnosti odločbe svetu agencije poročati o napredku in upoštevanju priporočil, ki so bila izražena v odločbi oziroma končnem poročilu skupine strokovnjakov, in sicer: 
- formalizirati utemeljitev evalvacije študijskega programa s pomočjo fokusnih skupin za sprotno posodabljanje programa, z vključitvijo vseh relevantnih deležnikov;
- evalvaciji študijskega programa naj sledi bolj ambiciozen akcijski načrt, ki naj izraža usmerjenost k raziskovalni in pedagoški odličnosti;
- zagotoviti kontinuiteto delovanja komisije za kakovost kljub menjavam članov;
- profilirati študijski program, da bo po vsebini in strukturi odražal pričakovanja glede na njegovo ime; 
- v učnih načrtih univerzalne cilje in kompetence bolj specificirati glede na klasifikacijo študijskega programa; 
- pri posodabljanju učnih načrtov predmetov zagotavljati ustrezen nivo vsebine, literature, zahtevanih predznanj ter izvedbe;
- način podajanja znanja prilagoditi študijskim razmeram z majhnim številom študentov; 
- identificirati raziskovalne projekte (tudi mreže sodelovanj izven fakultete) za vključevanje doktorskih študentov; 
- pripraviti finančni načrt in pravila za udeležbo študentov in zaposlenih na nacionalnih in mednarodnih konferencah; 
- zagotoviti prost dostop do učnih načrtov na spletni strani.
Poročilo o napredku se lahko sklicuje na dele samoevalvacijskega ali drugega poročila, iz katerih je razviden napredek oziroma upoštevanje navedenih priporočil. 
3. Stroški v znesku 1.941,32 evra so breme agencije.

Ad 4.5	    Obravnava in odločanje o vlogah za vzorčno evalvacijo in 
                         akreditacijo študijskih programov – poročilo o napredku (follow-
                          up)
4.5.1	    Pedagogika 3. st. PEF UM

20. SKLEP: 
1. Svet agencije se seznani s poročilom o napredku, ki ga je v zvezi s podanimi priporočili sveta v postopku vzorčne evalvacije doktorskega študijskega programa Pedagogika Filozofske fakultete Univerze v Mariboru poslal visokošolski zavod, in ugotavlja, da je odziv visokošolskega zavoda na priporočila in ugotovitve sveta primeren.
 2. Poročilo o napredku in ugotovitev sveta o njegovi primernosti se v prvem naslednjem akreditacijskem ali evalvacijskem postopku visokošolskega zavoda oziroma študijskega programa posreduje skupini strokovnjakov. 
3. Svet agencije se zahvaljuje visokošolskemu zavodu za posredovano poročilo o napredku in se veseli nadaljnjega tvornega sodelovanja. 
4. Agencija visokošolski zavod obvesti o prvih treh točkah izreka tega sklepa.

4.5.2	    Organizacija in management kadrovskih in izobraževalnih sistemov 3. 
               st. (UM FOV)

21. SKLEP: 
1. Svet agencije se seznani s poročilom o napredku, ki ga je v zvezi s podanimi priporočili sveta v postopku vzorčne evalvacije doktorskega študijskega programa Organizacija in management kadrovskih in izobraževalnih sistemov Fakultete za organizacijske vede Univerze v Mariboru poslal visokošolski zavod, in ugotavlja, da je odziv visokošolskega zavoda na priporočila in ugotovitve sveta primeren. 
2. Poročilo o napredku in ugotovitev sveta o njegovi primernosti se v prvem naslednjem akreditacijskem ali evalvacijskem postopku visokošolskega zavoda oziroma študijskega programa posreduje skupini strokovnjakov. 
3. Svet agencije se zahvaljuje visokošolskemu zavodu za posredovano poročilo o napredku in se veseli nadaljnjega tvornega sodelovanja. 
4. Agencija visokošolski zavod obvesti o prvih treh točkah izreka tega sklepa.

Ad 4.6     Imenovanje skupin strokovnjakov

4.6.1	     Fakulteta za pravo in ekonomijo 
22. SKLEP: 
1. Svet Nacionalne agencije Republike Slovenije za kakovost v visokem šolstvu imenuje skupino strokovnjakov za pripravo evalvacijskega poročila v postopku podaljšanja akreditacije Fakultete za pravo in ekonomijo, v sestavi: 
2. Skupina strokovnjakov opravi obisk visokošolskega zavoda in pripravi ugotovitveno poročilo z morebitnimi predlogi za natančnejšo presojo posameznih področij delovanja zavoda na drugem obisku, povezanih predvsem z organizacijo, izvajanjem, spreminjanjem in samoevalvacijo določenih študijskih programov, ter ga predloži svetu agencije najkasneje do 20. 02. 2025. 
3. Če drugi obisk visokošolskega zavoda ni potreben, skupina strokovnjakov na podlagi ugotovitvenega poročila pripravi evalvacijsko poročilo 
4. Če svet agencije sklene, da je potreben drugi obisk, skupina strokovnjakov mesec dni po drugem obisku pripravi evalvacijsko poročilo in ga predloži svetu agencije. 
5. Evalvacijsko poročilo vsebuje presojo izpolnjevanja meril po področjih presoje in standardih kakovosti za podaljšanje akreditacije visokošolskega zavoda oziroma evalvacijo študijskega programa. Skupina strokovnjakov ga pripravi na podlagi presoje samoevalvacijskega poročila visokošolskega zavoda, vloge s prilogami in morebitne druge dokumentacije, ki jo zahteva na obisku visokošolskega zavoda, ter ugotovitev na obisku. 6. Skupina strokovnjakov v enem mesecu od prejema morebitnih pripomb visokošolskega zavoda pripravi končno evalvacijsko poročilo, v katerem se opredeli do vseh pripomb.

Ad 4.8     Prenehanje akreditacije visokošolskih zavodov in študijskih 
                programov

4.8.1	      Prenehanje akreditacije študijskega programa Evropsko in 
                primerjalno pravo 3. st. (UM PF)
24. SKLEP: 
1. Svet se seznani s sklepom senata, v katerem Univerza v Mariboru agencijo obvešča o ukinitvi doktorskega študijskega programa Evropsko in primerjalno pravo Pravne fakultete Univerze v Mariboru in Pravne fakultete Univerze v Rijeki. 
2. Akreditacija navedenemu študijskemu programu preneha z 28. 10. 2025.

4.8.2	      Prenehanje akreditacije študijskega programa Francistika z 
                romanistiko, 1. st. UN (UL FF)


25. SKLEP: 
1. Svet se seznani s sklepom senata, v katerem Univerza v Mariboru agencijo obvešča o ukinitvi doktorskega študijskega programa Evropsko in primerjalno pravo Pravne fakultete Univerze v Mariboru in Pravne fakultete Univerze v Rijeki. 
2. Akreditacija navedenemu študijskemu programu preneha z 28. 10. 2025. 

4.9	      Ustavitev postopkov akreditacij in evalvacij visokošolskih zavodov in 
                 študijskih programov

4.9.1	      Trajnostni management 2 st. (VŠTR)


26. SKLEP: 
1. Postopek akreditacije magistrskega študijskega programa Trajnostni management Visoke šole za trajnostni razvoj, se ustavi. 
2. Stroški v znesku 1.179,55 € so breme agencije. 










2
image1.jpeg
n-a-k-v-i-s
ecirona sgenci R Sovere
vt o Sotes

s-g-a-a

Sovenian Qualty Assurance Agency
for Higher Education




